זירת עיראק במלחמת חרבות ברזל

זירת עיראק במלחמת חרבות ברזל היא זירת הלחימה אשר התנהלה בין ישראל למספר מיליציות פרו-איראניות המאוגדות תחת אל חשד א-שעבי בעיראק במלחמת חרבות ברזל. המיליציות פתחו בלחימה נגד ישראל לאחר טבח שבעה באוקטובר.

מאז נובמבר 2023, המיליציות לקחו אחריות על תקיפות כטב"מים וטילים נגד מטרות בתוך ישראל, ב-23 בדצמבר 2024 בעקבות חשש מתקיפה ישראליות בעיראק ונפילת משטר אסד בסוריה, המיליציות הגיעו להסכם עם ראש ממשלת עיראק על הפסקת הפעולות הצבאיות נגד ישראל.

ב-9 בספטמבר 2025, נשיא ארצות הברית דונלד טראמפ הכריז כי אליזבט צורקוב שנחטפה במרץ 2023 שוחררה על ידי המיליציות בעיראק ללא תנאים.

 רקע 

ההתנגדות האסלאמית בעיראק (), נודע גם בראשי התיבות IRI, הוא מונח מטרייה לתיאור קבוצות מורדים שיעיות אסלאמיות ומיליציות פרו-איראניות בעיראק הנתמכות על ידי משמרות המהפכה באיראן. זהו מונח גג או שם כללי המשמש את הקבוצות הללו, בעת ביצוע התקפות נגד כוחות אמריקאים, ישראל ובעלות ברית באזור.

באוקטובר 2023, בעקבות מעורבות ארצות הברית במלחמת חרבות ברזל, ה-IRI החלה לשגר רקטות ומל"טים לעבר בסיסי ארצות הברית בעיראק, ירדן וסוריה ומאז נובמבר 2023, ה-IRI תקף את ישראל עם מספר רב של מל"טים וטילים כחלק מחזית תמיכה במלחמת חרבות ברזל.

 מהלך העימות עם ישראל 
 תקיפות מצד המיליציות בעיראק 
מאז נובמבר 2023, המיליציות הפרו-איראניות בעיראק תחת אל-חשד א-שעבי לקחו אחריות על התקפות מל"טים וטילים נגד מטרות בתוך ישראל כנקמה על הלחימה ברצועת עזה ובתגובה לתקיפות ישראליות על אזרחים פלסטינים בעזה. המיליציות הצהירו כי ימשיכו "להכות במעוזי האויב" כל עוד הלחימה בעזה נמשכת. המיליציות טענו כי תקפו באילת, ים המלח, רמת הגולן, אסדת כריש, מפרץ חיפה, אשדוד, קריית שמונה ותל אביב, טענות שרובן התגלו כשקריות. בנוסף המיליציות ביצעו התקפות על בסיסי ארצות הברית במזרח התיכון.

בסוף ינואר 2024, ההתנגדות האסלאמית בעיראק הכריזה כי נכנסה לשלב השני של פעולותיה, שכלל את חסימת נתיבי הים התיכון למעברי נמל ישראליים ושיבוש פעילות הנמלים.

בתחילת אוקטובר 2024, נהרגו 2 חיילים ונפצעו 24 חיילים נוספים בעקבות שיגור כטב"ם מעיראק לצפון רמת הגולן.

ב-23 בדצמבר 2024 בעקבות חשש מתקיפה ישראליות בעיראק ונפילת משטר אסד בסוריה, המיליציות הפרו-איראניות בעיראק הגיעו להסכם עם ראש ממשלת עיראק על הפסקת הפעולות הצבאיות נגד ישראל.

בסך הכל, במהלך חודשי הלחימה שיגרו המיליציות מעל 300 כטב"מים וטילים לעבר ישראל.

 רשימת התקפות חלקית 

תאריךמטרהתיאורתוצאה2 בנובמבר 2023ים המלחלקחה אחריות על תקיפה נגד "מטרה ישראלית חיונית" על חוף ים המלח.לא ידוע3 בנובמבר 2023אילתלקחה אחריות על תקיפת טילים באילת.לא ידוע12 בנובמבר 2023אילתלקחה אחריות על תקיפת טילים באילת.לא ידוע21 בדצמבר 2023אילתלקחה אחריות על תקיפת כטב"מים.יורטה על ידי חיל האוויר המלכותי הירדני.אסדת כרישלקחה אחריות על תקיפת כטב"מים.יורטה על ידי מטוסי קרב של צה"ל.22 בדצמבר 2023אילתלקחה אחריות על תקיפת כטב"מים.יורטה על ידי חיל האוויר המלכותי הירדני.28 בדצמבר 2023מנחת פיקלקחה אחריות על תקיפת כטב"מים.הרחפן התרסק ליד אליעד, רמת הגולן. לא דווח על נפגעים או נזקים.31 בדצמבר 2023רמת הגולןלקחה אחריות על תקיפת כטב"מים.יורטה על ידי מטוסי קרב של צה"ל.אילתלקחה אחריות על תקיפת כטב"מים.יורטה על ידי צה"ל.7 בינואר 2024רמת הגולןלקחה אחריות על תקיפת כטב"מים.לא ידוע7 בינואר 2024נמל חיפהלקחה אחריות על תקיפת טילים בנמל חיפה.לא ידוע22 בינואר 2024אשדודלקחה אחריות על תקיפת כטב"מים בנמל אשדוד.לא אומתה הטענה.24 בינואר 2024אשדודלקחה אחריות על תקיפת כטב"מים בנמל אשדוד.לא אומתה הטענה.28 בינואר 2024אילתלקחה אחריות על תקיפת כטב"מים.לא ידוע9 בפברואר 2024ים המלחלקחה אחריות על תקיפה.לא ידוע1 במרץ 2024נמל חיפהלקחה אחריות על תקיפת כטב"מים על מחסן כימיקלים בנמל חיפה.לא ידוע4 במרץ 2024נמל חיפהלקחה אחריות על תקיפת מחסן כימיקלים בנמל חיפה.לא ידוע5 במרץ 2024שדה תעופה חיפהלקחה אחריות על תקיפת כטב"מים.לא אומתה הטענה.6 במרץ 2024שדה תעופה קריית שמונהלקחה אחריות על תקיפת כטב"מים.לא ידוע11 במרץ 2024נמל התעופה בן-גוריוןלקחה אחריות על תקיפת כטב"מים בנמל התעופה בן-גוריון.לא אומתה הטענה. זמן קצר לאחר ההכרזה, הודיעו מקורות ביטחון ירדניים על מציאת חלקי רחפן באזור בלתי מיושב.17 במרץ 2024שדה תעופה פיקלקחה אחריות על תקיפת כטב"מים בבסיס ישראלי ברמת הגולן הכבושה.לא דווח על התקפה על ידי הצבא הישראלי, אך הצבא הירדני אישר תנועות אוויריות חשודות ממקור לא ידוע לאורך הגבול הסורי.1 באפריל 2024אילתלקחה אחריות על תקיפת כטב"מים באילת.הרחפן פגע בבסיס אילת של חיל הים וגרם לנזק קל לבניין ללא נפגעים.2 באפריל 2024נמל התעופה רמוןרחפן לא מזוהה, לכאורה ממקור עיראקי.הרחפן יורט או נכשל לפגוע במטרתו, נפל בשטח פתוח כ-200 מטר מגבול ישראל-ירדן.8 באפריל 2024בסיס אליפלטלקחה אחריות על תקיפת כטב"מים.לא ידוע9 באפריל 2024אילתתקיפת כטב"מים על אילת מכיוון מזרח, מרמז על מקור עיראקי.הופל באמצעות מערכת כיפת הים, סימון השימוש הראשון שלה במבצע.13–14 באפריל 2024ישראלתקפה את ישראל לצד חברים אחרים מציר ההתנגדות באמצעות כטב"מים וטילים.לא ידוע הנזק שגרמו כטב"מים וטילים עיראקיים.20 באפריל 2024אילתלקחה אחריות על תקיפת כטב"מים בתגובה לתקיפה אווירית ישראלית-אמריקאית על ה-PMU.לא ידוע7 במאי 2024אילתלקחה אחריות על תקיפת כטב"מים.יורטה על ידי מטוסי קרב של צה"ל.20 במאי 2024אילתלקחה אחריות על שלוש תקיפות כטב"מים.יורטה על ידי מטוסי קרב של צה"ל וספינת מלחמה.23 במאי 2024אילתלקחה אחריות על תקיפת כטב"מים.שני כטב"מים יורטו על ידי מטוסי קרב של צה"ל.24 במאי 2024נמל חיפהלקחה אחריות על תקיפת כטב"מים.יורט רחפן באמצעות מטוסי קרב של צה"ל.27 במאי 2024אילתלקחה אחריות על שלוש תקיפות כטב"מים.יורטה על ידי מטוסי קרב של צה"ל וספינת מלחמה.5 ביוני 2024ספינות בנמל חיפהלקחה אחריות על שתי תקיפות כטב"מים משותפות בשיתוף עם החות'ים נגד ספינות בנמל חיפה.ישראל הכחישה.12 ביוני 2024אשדודלקחה אחריות על ירי טילי שיוט לעבר מטרה קריטית באשדוד בשיתוף עם החות'ים.החות'ים בתימן וההתנגדות האסלאמית בעיראק טענו להצלחה אך הטענות לא אומתו.12 ביוני 2024נמל חיפהלקחה אחריות על תקיפת כטב"מים על מטרה חשובה בנמל חיפה בשיתוף עם החות'ים.החות'ים בתימן וההתנגדות האסלאמית בעיראק טענו להצלחה אך הטענות לא אומתו.22 ביוני 2024ספינות בנמל חיפהלקחה אחריות על תקיפת כטב"מים על ארבע ספינות בנמל חיפה בשיתוף עם החות'ים.התרחשה פיצוץ בחיפה לאחר שיגור טיל נגד מטוסים לעבר הים. ישראל לא הגיבה לטענה, אך הודיעה שהפילה רחפן שהתקרב ממזרח.26 ביוני 2024אילתלקחה אחריות על תקיפת כטב"מים על מטרה חיונית.צה"ל אישר כי לא הצליח ליירט את הרחפן שהתפוצץ ליד אילת. הטיל נגד מטוסים פגע במים מחוץ לחופי אילת.8 ביולי 2024אילתלקחה אחריות על תקיפות כטב"מים על אילת בשיתוף עם החות'ים.יורטו כטב"מים מכיוון ים סוף באמצעות מטוסי קרב של צה"ל.19 ביולי 2024חיפהלקחה אחריות על תקיפת "מטרה צבאית" בחיפהלא ידוע25 בספטמבר 2024הערבהלקחה אחריות על תקיפת מזל"ט בערבהפגיעה במחנה עין יהב, ללא נפגעים.ספטמבר 2024מספר תקיפות של כטב"מים אל העבר רמת הגולן ועמק הירדן.3 באוקטובר 2024רמת הגולןתקיפה של כלי טיס שהרג 2 חיילי גולני2 הרוגים מחטיבת גולני סמל דניאל אביב חיים סופר ורב"ט טל דרור.30 באוקטובר 2024הגליל המערביפגיעה במפעל של טכנולוגיית להבים בנהריה.2 בנובמבר 2024אילתלקחה אחריות על ירי כטב"מים לעבר אילת.3 כטב"מים יורטו במרחב ים סוף.

 תקיפות מצד ישראל 
בתגובה לתקיפות על ידי המיליציות בעיראק ישראל בצעה תקיפות מוגבלות נגד זרועות המיליציות בגבול עיראק-סוריה ותקפה בצורה מוגבלת במהלך העימות עם איראן.

ב-20 בנובמבר 2024, צה"ל תקף בשני גלים מבנים של מיליציות בגבול סוריה-עיראק ובאזור תדמור. בתקיפות נהרגו 71 פעילים.

ב-21 ביוני 2025, במסגרת מבצע עם כלביא חיל האוויר הישראלי ביצע סיכול ממוקד בו נהרג חיידר אל-מוסאווי שהיה בכיר בארגון כתאיב סייד א-שוהדא.

 שחרורה של אליזבט צורקוב 
ב-9 בספטמבר 2025, רק מספר שעות לאחר שישראל תקפה בקטר, נשיא ארצות הברית דונלד טראמפ הכריז כי אליזבט צורקוב שנחטפה במרץ 2023 שוחררה על ידי המיליציות בעיראק ללא תנאים ונלקחה לשגרירות ארצות הברית בבגדאד.

 מהלך העימות עם ארצות הברית וכורדיסטן העיראקית 
 תקיפות נגד בסיסי ארצות הברית 

החל מ-17 באוקטובר 2023, ובתגובה לתמיכת ארצות הברית בישראל במלחמת חרבות ברזל, מיליציות הנתמכות על ידי איראן יזמו סדרה מתואמת של יותר מ-170 התקפות על בסיסים ונכסים צבאיים אמריקאים בסוריה, עיראק וירדן. התקפות אלו גרמו לפציעתם של עשרות אנשי צבא אמריקאים.

המיליציות העיראקיות הסכימו עם ממשלת עיראק בדצמבר 2024 להפסיק לחלוטין את התקפותיהן לאחר נפילת משטר אסד בסוריה.

 תגובת ארצות הברית 
בין אוקטובר 2023 ליולי 2024 ביצעה ארצות הברית סדרת תקיפות אוויריות בעיראק ובסוריה נגד מיליציות הנתמכות על ידי איראן, בתגובה למתקפות חוזרות על כוחותיה באזור. התקיפות החלו ב-27 באוקטובר עם הפצצת מתקני נשק באבו כמאל, ונמשכו בנובמבר בדיר א-זור, מיאדין ואבו כמאל, שם נהרגו כ-17 לוחמים. בהמשך הותקפו מטרות של קטאב חזבאללה ליד אבו ע'ריב ובאזורים נוספים בעיראק, ונהרגו למעלה משמונה לוחמים.https://x.com/centcom/status/1723836551849726030?s=46 בדצמבר וינואר בוצעו תקיפות נוספות בכירכוכ, חילאה ובגדד, בהן חוסל טאליב אל-סעידי, בכיר בחרקת אל-נוג'בה. בינואר–פברואר 2024 הרחיבה ארצות הברית את התקיפות לעבר מתקני מיליציות נוספות בעיראק ובסוריה, ולטענת גורמים מקומיים נהרגו מעל 50 לוחמים. ביולי תקפה ארצות הברית סמוך לבבל, הרגה ארבעה מחברי הגיוס העממי ומומחה רחפנים חות'י.

 המתקפה האיראנית בכורדיסטן העיראקית 
ב-15 בינואר 2024, איראן ביצעה סדרה של תקיפות אוויריות ורחפנים בתוך עיראק, בטענה כי כיוונה את המטה האזורי של סוכנות הביון הישראלית המוסד וכמה מעוזים של קבוצות טרור בתגובה לפיגועי כרמן ב-3 בינואר, שעליהם נטלה המדינה האסלאמית אחריות.https://www.reuters.com/world/middle-east/irans-revolutionary-guards-say-they-have-attacked-espionage-centers-iraqs-erbil-2024-01-15/ העיר ארביל, בירת חבל כורדיסטן האוטונומי של עיראק, הייתה מטרה ל-11 מתוך 15 הטילים שנורו בסך הכל. בארביל עצמה, התקיפה האיראנית הרגה ארבעה אזרחים ופצעה 17 נוספים.https://www.rudaw.net/english/kurdistan/150120241 טענותיה של איראן כי כיוונה את הנוכחות הישראלית בכורדיסטן ואת קבוצות הטרור בסוריה נדחו על ידי ממשלת עיראק וממשלת כורדיסטן האוטונומית, שתיהן גינו את התקיפה.

 מעורבות בזירת לבנון 

ב-9 בינואר, דובר גדודי חזבאללה ג'עפר אל-חוסייני, הזהיר כי תנועת ההתנגדות האסלאמית בעיראק תסייע לחזבאללה להילחם בישראל אם תפרוץ מלחמה בין הצדדים. הצהרה זו נמסרה כמה שבועות לאחר שתנועת ההתנגדות האסלאמית בעיראק נטלה אחריות על תקיפת רחפן על אסדת כריש שלבנון טוענת לריבונות עליה. ביוני 2024 גורמים בכירים ב־IRI הבטיחו לתמוך בחזבאללה בלבנון בשליחת חיילים אם הסכסוך עם ישראל יסלים למלחמה כוללת.

ב-24 ביוני, הצהיר קייס אל-ח'זעלי מנהיג קבוצת עסאיב אהל אל-חק בנאום טלוויזיוני כי אם ארצות הברית תמשיך לתמוך בישראל בהרחבת המלחמה ללבנון ולחזבאללה, הקבוצה תתחיל לתקוף אינטרסים אמריקאיים בעיראק ובמזרח התיכון.

קישורים חיצוניים



 הערות שוליים 

קטגוריה:מלחמת חרבות ברזל
קטגוריה:עיראק: היסטוריה
קטגוריה:2023 בעיראק
קטגוריה:2024 בעיראק